

ประกาศเทศบาลตำบลบ้านกลาง

เรื่อง การรับสมัครคัดเลือกและเลือกสรรบุคคลเพื่อจ้างเป็นพนักงานจ้าง

ประจำปีงบประมาณ พ.ศ. 2559

...................................

ด้วยเทศบาลตำบลบ้านกลาง อำเภอสันป่าตอง จังหวัดเชียงใหม่ มีความประสงค์จะดำเนินการรับสมัครคัดเลือกและเลือกสรรบุคคลเป็นพนักงานจ้าง ประจำปีงบประมาณ พ.ศ. 2559 ตามประกาศคณะกรรมการพนักงานเทศบาลจังหวัดเชียงใหม่ ลงวันที่ 20 มิถุนายน 2547 เรื่อง มาตรฐานทั่วไปเกี่ยวกับพนักงานจ้าง หมวด 4 การสรรหา และการเลือกสรร ข้อ 18 ข้อ 19 และข้อ 20 จึงดำเนินการรับสมัครคัดเลือกและเลือกสรรบุคคลเพื่อจ้างเป็นพนักงานจ้างของเทศบาลตำบลบ้านกลาง ดังต่อไปนี้

**1.** **ตำแหน่งที่รับสมัคร จำนวน 8 อัตรา ประกอบด้วย**

**1.1 พนักงานจ้างตามภารกิจ จำนวน 5 อัตรา ได้แก่**

1) ตำแหน่ง พนักงานดับเพลิง (ทักษะ) สังกัดสำนักปลัดเทศบาล จำนวน 2 อัตรา

2) ตำแหน่ง ช่างก่อสร้าง (ทักษะ) สังกัดกองช่าง จำนวน 2 อัตรา

3) ตำแหน่ง พนักงานขับรถยนต์ (ทักษะ) สังกัดกองการศึกษา จำนวน 1 อัตรา

**1.2 พนักงานจ้างทั่วไป จำนวน 3 อัตรา ได้แก่**

1) ตำแหน่ง คนงานทั่วไป สังกัดกองช่าง จำนวน 1 อัตรา

2) ตำแหน่ง คนงานทั่วไป สังกัดกองสาธารณสุขและสิ่งแวดล้อม จำนวน 2 อัตรา

**2. คุณสมบัติทั่วไป**

ผู้สมัครต้องมีคุณสมบัติทั่วไป ตามประกาศคณะกรรมการพนักงานเทศบาลจังหวัดเชียงใหม่ ลงวันที่ 20 มิถุนายน 2547 เรื่อง มาตรฐานทั่วไปเกี่ยวกับพนักงานจ้าง หมวด 1 ข้อ 4 ว่าด้วยคุณสมบัติของพนักงานจ้าง ดังนี้

(1) มีสัญชาติไทย

(2) มีอายุไม่ต่ำกว่าสิบแปดปี และไม่เกิน 60 ปี เว้นแต่พนักงานจ้างผู้เชี่ยวชาญพิเศษ อายุไม่ต่ำกว่า 70 ปี

(3) ไม่เป็นบุคคลล้มละลาย

(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานเทศบาล

(5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

(6) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

(9) ไม่เป็นข้าราชการ หรือลูกจ้างของส่วนราชการ พนักงานหรือลูกจ้างของหน่วยงานอื่น

ของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น

-2-

เทศบาลตำบลบ้านกลาง จะตรวจสอบคุณสมบัติครบถ้วนอีกครั้งก็ต่อเมื่อได้เริ่มจ้าง หรือวันที่มีคำสั่งจ้าง โดยจะถือว่ามีคุณสมบัติครบถ้วนถูกต้องในวันที่เริ่มจ้าง หรือมีคำสั่งจ้าง

**3. คุณสมบัติเฉพาะตำแหน่ง** ผู้สมัครจะต้องเป็นผู้มีคุณสมบัติเฉพาะตำแหน่ง ตามประกาศคณะกรรมการพนักงานเทศบาลจังหวัดเชียงใหม่ ลงวันที่ 20 มิถุนายน 2547 เรื่อง มาตรฐานทั่วไปเกี่ยวกับพนักงานจ้าง (รายละเอียดตามเอกสารแนบท้าย)

**4.** **วัน เวลา และสถานที่รับสมัคร**

4.1 ผู้ประสงค์จะสมัคร ติดต่อขอรับใบสมัครและยื่นใบสมัครด้วยตนเอง ณ งานการเจ้าหน้าที่ สำนักปลัดเทศบาล เทศบาลตำบลบ้านกลาง อำเภอสันป่าตอง จังหวัดเชียงใหม่ ระหว่างวันที่ 2 - 11 พฤศจิกายน 2558 ในวันเวลาราชการ หรือสอบถามรายละเอียดได้ที่ หมายเลขโทรศัพท์ 0-5348-1173-5 ต่อ 31

4.2 เทศบาลตำบลบ้านกลาง ไม่รับสมัครคัดเลือกและเลือกสรรสำหรับพระภิกษุและสามเณร ตามหนังสือที่ นว. 89/2501 ลงวันที่ 27 มิถุนายน 2501 ออกตามความในมาตราข้อ 5 ของมหาเถรสมาคม ลงวันที่ 12 กันยายน 2521

สำหรับการสมัครคัดเลือกและเลือกสรรบุคคลเพื่อจ้างเป็นพนักงานจ้างในครั้งนี้ ให้ผู้สมัคร ตรวจและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่ง ตรงตามที่ประกาศรับสมัคร หากภายหลังปรากฏว่าผู้สมัครรายใดมีคุณสมบัติไม่ครบถ้วนตามที่ประกาศไว้นั้น เทศบาลตำบลบ้านกลาง จะถือว่าเป็นผู้ขาดคุณสมบัติในการสมัครเข้ารับการคัดเลือกและเลือกสรรเป็นพนักงานจ้างดังกล่าว และไม่มีสิทธิได้รับการจ้างเป็นพนักงานจ้างของเทศบาลตำบลบ้านกลางในตำแหน่งนั้น ถึงแม้ว่าเทศบาลตำบลบ้านกลางจะรับสมัครและได้ประกาศรายชื่อผู้ผ่านการคัดเลือกไว้แล้ว หรือมีคำสั่งแต่งตั้งไปแล้วก็ตาม

**5. เอกสารที่ต้องนำมายื่นพร้อมใบสมัคร**

5.1 สำเนาบัตรประจำตัวประชาชนพร้อมรับรองสำเนา จำนวน 1 ฉบับ

5.2 สำเนาทะเบียนบ้านพร้อมรับรองสำเนา จำนวน 1 ฉบับ

5.3 ใบรับรองแพทย์ จำนวน 1 ฉบับ

5.4 หลักฐานการศึกษา จำนวน 1 ฉบับ

5.5 รูปถ่ายหน้าตรง ไม่สวมหมวกและไม่ใส่แว่นตาดำ ขนาด 1 นิ้ว ถ่ายครั้งเดียว

ไม่เกิน 6 เดือน จำนวน 3 ใบ

5.6 สำเนาภาพถ่ายหลักฐานอื่น ๆ เช่น ทะเบียนสมรส ใบเปลี่ยนชื่อตัวหรือสกุล (ถ้ามี)

5.7 เอกสารอื่นๆ ประกอบการพิจารณา เช่น ผลงานการปฏิบัติงานที่ผ่านมา (ถ้ามี)

**- เอกสารเพิ่มเติมเฉพาะตำแหน่ง**

**1. ตำแหน่ง พนักงานดับเพลิง (ทักษะ)**

1) หนังสือรับรองการปฏิบัติหน้าที่พนักงานดับเพลิง ไม่น้อยกว่า 5 ปี จำนวน 1 ฉบับ

**2. ตำแหน่ง ช่างก่อสร้าง (ทักษะ)**

1) หนังสือรับรองการปฏิบัติหน้าที่ช่างก่อสร้าง ไม่น้อยกว่า 5 ปี จำนวน 1 ฉบับ

**3. ตำแหน่ง พนักงานขับรถยนต์ (ทักษะ)**

1) หนังสือรับรองการปฏิบัติหน้าที่ขับรถยนต์หรือรถบรรทุก ไม่น้อยกว่า 5 ปี

จำนวน 1 ฉบับ

/6. ประกาศ...

-3-

**6. ประกาศรายชื่อผู้มีสิทธิเข้ารับการคัดเลือกและเลือกสรร**

เทศบาลตำบลบ้านกลาง อำเภอสันป่าตอง จังหวัดเชียงใหม่ จะประกาศรายชื่อผู้มีสิทธิเข้ารับการคัดเลือกและเลือกสรรเป็นพนักงานจ้าง ประจำปีงบประมาณ พ.ศ. 2559 ในวันที่ 13 พฤศจิกายน 2558 ณ สำนักงานเทศบาลตำบลบ้านกลาง

**7. วัน เวลา และสถานที่ดำเนินการคัดเลือกและเลือกสรร**

เทศบาลตำบลบ้านกลาง อำเภอสันป่าตอง จังหวัดเชียงใหม่ จะดำเนินการคัดเลือกและเลือกสรร ในวันที่ 18 พฤศจิกายน 2558 เวลา 09.00 น. ณ ห้องประชุมชั้น 3 สำนักงานเทศบาลตำบลบ้านกลาง อำเภอสันป่าตอง จังหวัดเชียงใหม่

**8. หลักเกณฑ์และวิธีการคัดเลือกและเลือกสรร**

หลักเกณฑ์การคัดเลือกและเลือกสรรบุคคลเพื่อจ้างเป็นพนักงานจ้าง ยึดหลักสมรรถนะที่จำเป็นสำหรับการปฏิบัติงาน ใช้วิธีการคัดเลือกและประเมินโดยวิธีการสัมภาษณ์ หรือทดสอบความรู้ความสามารถ หรือทักษะเฉพาะบุคคลในเรื่องต่างๆ ที่จำเป็นต่อการปฏิบัติงาน และคุณลักษณะอื่นๆ ของบุคคลซึ่งจำเป็นและเหมาะสมต่อการปฏิบัติงาน เช่น ความรู้ความสามารถที่อาจใช้ประโยชน์ในการปฏิบัติหน้าที่ ความเหมาะสมกับตำแหน่ง ประสบการณ์ ไหวพริบปฏิภาณ ทัศนคติ บุคลิกภาพ กิริยา ท่วงทีวาจา เป็นต้น หรือตามวิธีการอื่นที่คณะกรรมการดำเนินการคัดเลือกและเลือกสรรกำหนด (คะแนนเต็ม 100 คะแนน)

**9. เกณฑ์การตัดสิน**

ผู้ที่จะถือว่าเป็นผู้ผ่านการคัดเลือกได้จะต้องเป็นผู้ที่ได้คะแนนไม่ต่ำกว่าร้อยละ 60 ของคะแนนทั้งหมด โดยเรียงตามอันดับที่ผ่านการคัดเลือกได้

**10. ประกาศผลการคัดเลือกและเลือกสรร**

เทศบาลตำบลบ้านกลางจะประกาศผลการคัดเลือกและเลือกสรร ในวันที่ 23 พฤศจิกายน 2558 ณ สำนักงานเทศบาลตำบลบ้านกลาง อำเภอสันป่าตอง จังหวัดเชียงใหม่

**11. การขึ้นบัญชีผู้ได้รับการคัดเลือก และเลือกสรร**

11.1 การขึ้นบัญชีผู้ผ่านการคัดเลือกและเลือกสรรจะเรียงลำดับที่ผู้ได้คะแนนรวมสูงสุดลงมาตามลำดับ ในกรณีผู้ผ่านการคัดเลือกและเลือกสรรได้มีคะแนนเท่ากันให้ผู้ที่ได้ลำดับเลขประจำตัวสอบลำดับต้นเป็นผู้อยู่ในลำดับสูงกว่า

11.2 บัญชีผู้ผ่านการคัดเลือกและเลือกสรรจะขึ้นบัญชีเพื่อบรรจุเป็นระยะเวลาไม่เกิน 1 ปี นับแต่วันขึ้นบัญชี แต่ถ้ามีการคัดเลือกและเลือกสรรอย่างเดียวกันนี้อีก และได้ขึ้นบัญชีผู้ผ่านการคัดเลือกและเลือกสรรได้ใหม่แล้ว บัญชีผู้ผ่านการคัดเลือกและเลือกสรรในครั้งนี้เป็นอันยกเลิก

11.3 ผู้ผ่านการคัดเลือกและเลือกสรรได้ ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ผ่านการคัดเลือกและเลือกสรร คือ

1) ผู้นั้นสละสิทธิ์ในการเข้ารับการจ้าง

2) ผู้นั้นไม่มารายงานตัวเพื่อรับการจ้างภายในเวลาที่เทศบาลตำบลบ้านกลางกำหนด

3) ผู้นั้นมีเหตุไม่อาจเข้าปฏิบัติหน้าที่ได้ตามกำหนดเวลาในการจ้าง

**12. การจ้างเป็นพนักงานจ้าง**

ผู้ผ่านคัดเลือกและเลือกสรรจะได้รับการจ้างและทำสัญญาตามที่เทศบาลตำบลบ้านกลางกำหนด

/13. คำเตือน

-4-

**13. คำเตือน**

13.1 เทศบาลตำบลบ้านกลางจะดำเนินการคัดเลือกและเลือกสรรด้วยวิธีการประเมินความเหมาะสมกับตำแหน่ง จากการสัมภาษณ์และทดสอบโดยวิธีอื่นตามที่คณะกรรมการดำเนินการสรรหาและเลือกสรรพนักงานจ้างกำหนด ในรูปของคณะกรรมการ โดยยึดหลักสมรรถนะตามความรู้ ความสามารถ และความเป็นธรรม ไม่ได้เป็นอำนาจของบุคคลใดบุคคลหนึ่ง ฉะนั้นอย่าได้หลงเชื่อผู้แอบอ้างที่เรียกรับผลประโยชน์ใดๆ ทั้งนั้น

13.2 เทศบาลตำบลบ้านกลาง ได้แจ้งประกาศรายละเอียดต่างๆ เกี่ยวกับการรับสมัครและวิธีการคัดเลือกทุกขั้นตอนไว้ที่สำนักงานเทศบาลตำบลบ้านกลาง จึงเป็นหน้าที่ของผู้สมัครที่จะต้องติดตาม และปฏิบัติตามประกาศทุกขั้นตอนจะอ้างว่าไม่ทราบประกาศ หรือเรียกร้องสิทธิใดๆ ภายหลังไม่ได้

จึงประกาศมาให้ทราบ โดยทั่วกัน

ประกาศ ณ วันที่ 26 เดือน ตุลาคม พ.ศ. 2558

(นายสมบูรณ์ กุยด้วง)

นายกเทศมนตรีตำบลบ้านกลาง

**เอกสารหมายเลข 1**

**บัญชีแนบท้ายประกาศเทศบาลตำบลบ้านกลาง ลงวันที่ 26 ตุลาคม 2558**

**เรื่อง การรับสมัครคัดเลือกและเลือกสรรบุคคลเพื่อจ้างเป็นพนักงานจ้าง**

**ประจำปีงบประมาณ พ.ศ. 2559**

**ดำเนินการรับสมัคร ระหว่างวันที่ 2 - 11 พฤศจิกายน 2558 (ในวันและเวลาราชการ)**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

|  |  |  |  |  |
| --- | --- | --- | --- | --- |
| **ลำดับที่** | **ชื่อตำแหน่ง** | **รหัส**  **ตำแหน่ง** | **จำนวน** | **หมายเหตุ** |
|  | **ประเภท พนักงานจ้างตามภารกิจ** |  |  |  |
| 1. | พนักงานดับเพลิง (ทักษะ) | 101 | 2 อัตรา | สังกัดสำนักปลัดเทศบาล |
| 2. | ช่างก่อสร้าง (ทักษะ) | 102 | 2 อัตรา | สังกัดกองช่าง |
| 3. | พนักงานขับรถยนต์ (ทักษะ) | 103 | 1 อัตรา | สังกัดกองการศึกษา  โรงเรียนเทศบาล 1 (ทุ่งฟ้าบดราษฎร์บำรุง) |
|  | **ประเภท พนักงานจ้างทั่วไป** |  |  |  |
| 4. | คนงานทั่วไป | 104 | 3 อัตรา | - สังกัดกองช่าง (จำนวน 1 อัตรา)  - สังกัดกองสาธารณสุขฯ (จำนวน 2 อัตรา) |

**เอกสารหมายเลข 2**

**เอกสารแนบท้ายประกาศเทศบาลตำบลบ้านกลาง ลงวันที่ 26 ตุลาคม 2558**

**เรื่อง การรับสมัครคัดเลือกและเลือกสรรบุคคลเพื่อจ้างเป็นพนักงานจ้าง**

**ประจำปีงบประมาณ พ.ศ. 2559**

**…………………………………………………………………………………………………………………………………………………….**

**1. ประเภทของพนักงานจ้าง พนักงานจ้างตามภารกิจ**

**1.1 ตำแหน่ง พนักงานดับเพลิง (ทักษะ) จำนวน 2 อัตรา** สังกัดสำนักปลัดเทศบาล เทศบาลตำบลบ้านกลาง  **(รหัสตำแหน่ง 101)**

**1) หน้าที่และความรับผิดชอบ**

1. ทำหน้าที่เป็นพนักงานประจำรถดับเพลิง ช่วยเหลือในการดับเพลิง

2. ประจำรถบรรทุกน้ำช่วยเหลือการปฏิบัติงานของพนักงานขับรถบรรทุกน้ำ หรือ

3. ปฏิบัติงานอื่นที่เกี่ยวข้อง และปฏิบัติหน้าที่อื่นตามที่ผู้บังคับบัญชามอบหมาย

**2) ลักษณะงานที่ปฏิบัติ**

1. ปฏิบัติหน้าที่ช่วยเหลือในการดับเพลิง

2. ปฏิบัติหน้าที่ช่วยเหลือการปฏิบัติงานของพนักงานขับรถบรรทุกน้ำ หรือ

3. ปฏิบัติงานอื่นที่เกี่ยวข้อง และปฏิบัติหน้าที่อื่นตามที่ผู้บังคับบัญชามอบหมาย

**3) คุณสมบัติเฉพาะสำหรับตำแหน่ง**

1. มีความรู้ความสามารถในการปฏิบัติงานในหน้าที่

2. มีความรู้ในเรื่องเครื่องมือดับเพลิง และน้ำยาเคมีต่างๆ หรือ

3. ได้รับประกาศนียบัตรจากหน่วยบรรเทาสาธารณภัย หรือได้รับการฝึกจากหน่วยดับเพลิงของทางมาราชการ โดยมีหนังสือรับรองจากหน่วยงานที่ฝึกให้

4. เคยปฏิบัติหน้าที่เป็นพนักงานจ้างคนเดิมในองค์กรปกครองส่วนท้องถิ่นหรือของเทศบาลตำบลบ้านกลาง และเป็นผู้มีทักษะ ประสบการณ์ทำงาน ซึ่งเคยปฏิบัติหน้าที่ด้านการดับเพลิงมาก่อน ไม่น้อยกว่า 5 ปี

5. ผ่านการประเมินผลการปฏิบัติงาน ประจำปีงบประมาณ 2558 โดยมีผลการประเมินดีขึ้นไป

**4) ระยะเวลาการจ้าง** ทำสัญญาจ้างไม่เกิน 3 ปี

**5) อัตราค่าตอบแทน** เดือนละ 9,400.- บาท และได้รับเงินเพิ่มการครองชีพชั่วคราวตามประกาศคณะกรรมการพนักงานเทศบาลจังหวัดเชียงใหม่ เรื่อง กำหนดหลักเกณฑ์เกี่ยวกับการให้พนักงานเทศบาล ลูกจ้าง และพนักงานจ้างของเทศบาลได้รับเงินเพิ่มการครองชีพชั่วคราว (ฉบับที่ 2) ลงวันที่ 13 สิงหาคม 2558

**1.2 ตำแหน่ง ช่างก่อสร้าง (ทักษะ) จำนวน 2 อัตรา** ปฏิบัติงานประจำกองช่าง เทศบาลตำบลบ้านกลาง

**(รหัสตำแหน่ง 102)**

**1) หน้าที่และความรับผิดชอบ**

1. ทำหน้าที่ในฐานะช่างชั้นต้นในงานช่างก่อสร้างอย่างใดอย่างหนึ่งหรือหลายอย่าง เช่น ช่วยออกแบบควบคุมการก่อสร้างและบำรุงรักษา

2. ช่วยวางโครงการก่อสร้าง ตรวจสอบงานก่อสร้างต่างๆ เช่น ทางสะพาน ท่อระบายน้ำ อุโมงค์ เขื่อน อาคาร ชลประทาน อาคารการประปา และก่อสร้างอื่นๆ

3. ปฏิบัติหน้าที่สำรวจต่างๆ ที่เกี่ยวข้องกับงานก่อสร้าง และปฏิบัติงานอื่นตามที่ได้รับมอบหมาย

/2) ลักษณะงาน...

-2-

**2) ลักษณะงานที่ปฏิบัติ**

1. ปฏิบัติงานช่างก่อสร้างอย่างใดอย่างหนึ่งหรือหลายอย่าง เช่น ช่วยออกแบบควบคุมการก่อสร้างและบำรุงรักษา

2. ช่วยวางโครงการก่อสร้าง ตรวจสอบงานก่อสร้างต่างๆ เช่น ทางสะพาน ท่อระบายน้ำ อุโมงค์ เขื่อน อาคาร ชลประทาน อาคารการประปา และก่อสร้างอื่นๆ

3. ปฏิบัติหน้าที่สำรวจต่างๆ ที่เกี่ยวข้องกับงานก่อสร้าง และปฏิบัติงานอื่นตามที่ได้รับมอบหมาย

4. ปฏิบัติงานอื่นตามที่ได้รับมอบหมาย

**3) คุณสมบัติเฉพาะสำหรับตำแหน่ง**

1. มีความรู้ความสามารถในการปฏิบัติงานก่อสร้าง งานที่เกี่ยวข้องกับงานด้านก่อสร้าง

2. เคยปฏิบัติหน้าที่เป็นพนักงานจ้างคนเดิมในองค์กรปกครองส่วนท้องถิ่นหรือของเทศบาลตำบลบ้านกลาง และเป็นผู้มีทักษะ ประสบการณ์ทำงาน ซึ่งเคยปฏิบัติหน้าที่ด้านการก่อสร้างมาก่อน ไม่น้อยกว่า 5 ปี

3. ผ่านการประเมินผลการปฏิบัติงาน ประจำปีงบประมาณ 2558 โดยมีผลการประเมินดีขึ้นไป

**4) ระยะเวลาการจ้าง** ทำสัญญาจ้างไม่เกิน 3 ปี

**5) อัตราค่าตอบแทน** เดือนละ 9,400.- บาท และได้รับเงินเพิ่มการครองชีพชั่วคราวตามประกาศคณะกรรมการพนักงานเทศบาลจังหวัดเชียงใหม่ เรื่อง กำหนดหลักเกณฑ์เกี่ยวกับการให้พนักงานเทศบาล ลูกจ้าง และพนักงานจ้างของเทศบาลได้รับเงินเพิ่มการครองชีพชั่วคราว (ฉบับที่ 2) ลงวันที่ 13 สิงหาคม 2558

**1.3 ตำแหน่ง พนักงานขับรถยนต์ (ทักษะ) จำนวน 1 อัตรา** ปฏิบัติงานประจำโรงเรียนเทศบาล 1 (ทุ่งฟ้าบดราษฎร์บำรุง) กองการศึกษา เทศบาลตำบลบ้านกลาง **(รหัสตำแหน่ง 103)**

**1) หน้าที่และความรับผิดชอบ**

1. ขับรถยนต์ บำรุงรักษา ทำความสะอาดรถยนต์

2. แก้ไขข้อขัดข้องเล็กๆ น้อยๆ ในการใช้รถยนต์ดังกล่าว หรือ

3. ปฏิบัติงานอื่นที่เกี่ยวข้อง และปฏิบัติหน้าที่อื่นตามที่ผู้บังคับบัญชามอบหมาย

**2) ลักษณะงานที่ปฏิบัติ**

1. ปฏิบัติหน้าที่ขับรถยนต์ บำรุงรักษา ทำความสะอาดรถยนต์

2. แก้ไขข้อขัดข้องเล็กๆ น้อยๆ ในการใช้รถยนต์ดังกล่าว หรือ

3. ปฏิบัติงานอื่นที่เกี่ยวข้อง และปฏิบัติหน้าที่อื่นตามที่ผู้บังคับบัญชามอบหมาย

**3) คุณสมบัติเฉพาะสำหรับตำแหน่ง**

1. มีความรู้ความสามารถและความชำนาญงานในหน้าที่

2. ได้รับใบอนุญาตขับรถยนต์ตามกฎหมาย

3. เคยปฏิบัติหน้าที่ เป็นพนักงานจ้างคนเดิมในองค์กรปกครองส่วนท้องถิ่น หรือของเทศบาลตำบลบ้านกลาง และเป็นผู้มีทักษะ ประสบการณ์ทำงาน ซึ่งเคยปฏิบัติหน้าที่ด้านการขับรถยนต์มาก่อน ไม่น้อยกว่า 5 ปี

4. ผ่านการประเมินผลการปฏิบัติงาน ประจำปีงบประมาณ 2558 โดยมีผลการประเมินดีขึ้นไป

**4) ระยะเวลาการจ้าง** ทำสัญญาจ้างไม่เกิน 3 ปี

**5) อัตราค่าตอบแทน** เดือนละ 9,400.- บาท และได้รับเงินเพิ่มการครองชีพชั่วคราวตามประกาศคณะกรรมการพนักงานเทศบาลจังหวัดเชียงใหม่ เรื่อง กำหนดหลักเกณฑ์เกี่ยวกับการให้พนักงานเทศบาล ลูกจ้าง และพนักงานจ้างของเทศบาลได้รับเงินเพิ่มการครองชีพชั่วคราว (ฉบับที่ 2) ลงวันที่ 13 สิงหาคม 2558

-3-

**2. ประเภทพนักงานจ้าง พนักงานจ้างทั่วไป**

**2.1 ตำแหน่ง คนงานทั่วไป จำนวน 1 อัตรา** สังกัด กองช่าง เทศบาลตำบลบ้านกลาง

**(รหัสตำแหน่ง 104)**

**1) หน้าที่และความรับผิดชอบ**

1. ปฏิบัติงานที่ต้องใช้แรงงานทั่วไป

2. ปฏิบัติงานอื่นๆ ตามที่ผู้บังคับบัญชามอบหมาย

**2) ลักษณะงานที่ปฏิบัติ**

1. งานที่ต้องใช้แรงงานทั่วไป งานซ่อมแซม ซ่อมบำรุง อาคาร สถานที่ ทางสาธารณะ

2. ปฏิบัติงานอื่นๆ ตามที่ผู้บังคับบัญชามอบหมาย

**3) คุณสมบัติเฉพาะสำหรับตำแหน่ง**

1. มีวุฒิการศึกษาไม่ต่ำกว่าระดับประถมศึกษาชั้นปีที่ 6

2. มีความรู้ความสามารถเหมาะสมในการปฏิบัติงานในหน้าที่

**4) ระยะเวลาการจ้าง** ทำสัญญาจ้างไม่เกิน 1 ปี

**5) อัตราค่าตอบแทน** เดือนละ 9,000.- บาท และได้รับเงินเพิ่มการครองชีพชั่วคราวตามประกาศคณะกรรมการพนักงานเทศบาลจังหวัดเชียงใหม่ เรื่อง กำหนดหลักเกณฑ์เกี่ยวกับการให้พนักงานเทศบาล ลูกจ้าง และพนักงานจ้างของเทศบาลได้รับเงินเพิ่มการครองชีพชั่วคราว (ฉบับที่ 2) ลงวันที่ 13 สิงหาคม 2558

**2.2 ตำแหน่ง คนงานทั่วไป จำนวน 2 อัตรา** สังกัด กองสาธารณสุขและสิ่งแวดล้อม

**(รหัสตำแหน่ง 104)**

**1) หน้าที่และความรับผิดชอบ**

1. ทำหน้าที่ในการรับ-ส่งหนังสือ เดินหนังสือในสำนักงานและนอกสถานที่

2. ปฏิบัติงานอื่นใด ซึ่งมิใช่งานเกี่ยวกับการหนังสือหรือวิชาชีพ หรืองานอื่นใดที่เกี่ยวข้อง

3. ปฏิบัติงานอื่นตามที่ผู้บังคับบัญชามอบหมาย

**2) ลักษณะงานที่ปฏิบัติ**

1. งานรับ-ส่งหนังสือ ลงทะเบียน แยกประเภท และจัดส่งหนังสือเอกสารให้หน่วยงานที่เกี่ยวข้องเก็บ

2. ค้นหาหนังสือ กรอกแบบฟอร์ม และพิมพ์หนังสือ ตรวจทานความถูกต้องของตัวเลขและตัวหนังสือ พิมพ์และคัดสำเนาหนังสือราชการ

3. ตรวจเอกสารหลักฐาน และคัดลอกลงรายงานต่างๆ

4. ช่วยรวบรวมข้อมูลและสถิติทั่วไป ช่วยทำบันทึกย่อเรื่อง ช่วยจัดเตรียมและให้บริการในเรื่องสถานที่ วัสดุ อุปกรณ์ ในงานที่เกี่ยวข้อง

5. ช่วยติดต่อประสานงาน อำนวยความสะดวกให้แก่ประชาชนผู้มาติดต่อราชการ

6. ปฏิบัติหน้าที่อื่นที่เกี่ยวข้องตามที่ได้รับมอบหมาย

**3) คุณสมบัติเฉพาะสำหรับตำแหน่ง**

1. มีวุฒิการศึกษาไม่ต่ำกว่ามัธยมศึกษา หรือเทียบได้ไม่ต่ำกว่านี้ทุกสาขา ที่ ก.พ. ก.ค. หรือ ก.ท. รับรอง

2. มีความรู้ความสามารถเหมาะสมในการปฏิบัติงานในหน้าที่

**4) ระยะเวลาการจ้าง** ทำสัญญาจ้างไม่เกิน 1 ปี

-4-

**5) อัตราค่าตอบแทน** เดือนละ 9,000.- บาท และได้รับเงินเพิ่มการครองชีพชั่วคราวตามประกาศคณะกรรมการพนักงานเทศบาลจังหวัดเชียงใหม่ เรื่อง กำหนดหลักเกณฑ์เกี่ยวกับการให้พนักงานเทศบาล ลูกจ้าง และพนักงานจ้างของเทศบาลได้รับเงินเพิ่มการครองชีพชั่วคราว (ฉบับที่ 2) ลงวันที่ 13 สิงหาคม 2558

…………………………………………………………….